C 342/310

P9_TA(2022)0017

Zahteva za zaščito imunitete Maria Borghezia

Sklep Evropskega parlamenta z dne 15. februarja 2022 o zahtevi za zaščito privilegijev in imunitete Maria Borghezia (2021/2159(IMM))

(2022/C 342/25)

Evropski parlament,

— ob upoštevanju zahteve Maria Borghezia z dne 13. novembra 2018, razglašene na plenarnem zasedanju 25. marca 2019, ki jo je Mario Borghezio 27. maja 2021 umaknil in nato 7. julija 2021 predložil Odboru za pravne zadeve zaradi zaščite privilegijev in imunitete v okviru kazenskega postopka št. 4975/16 RGNR pred tožilstvom v Imperiji, Italija,

— po zagovoru Maria Borghezia v skladu s členom 9(6) Poslovnika,

— ob upoštevanju členov 8 in 9 Protokola št. 7 o privilegijih in imunitetah Evropske unije ter člena 6(2) Akta o volitvah poslancev Evropskega parlamenta s splošnimi neposrednimi volitvami z dne 20. septembra 1976,

— ob upoštevanju sodb Sodišča Evropske unije z dne 21. oktobra 2008, 19. marca 2010, 6. septembra 2011, 17. januarja 2013 in 19. decembra 2019 (1),

— ob upoštevanju člena 5(2), člena 7 in člena 9 Poslovnika,

— ob upoštevanju poročila Odbora za pravne zadeve (A9-0015/2022),

A. ker je Mario Borghezio, ki je bil do 2. julija 2019 poslanec Evropskega parlamenta, zahteval zaščito svoje parlamentarne imunitete v kazenskem postopku pred tožilstvom v Imperiji;

B. ker naj bi se Mario Borghezio sprl z uslužbencem železnice, ki naj bi mu preprečil potovanje z vlakom, ker ni imel veljavne vozovnice;

C. ker Mario Borghezio na predstavitvi v Odboru za pravne zadeve ni izjavil, da se zadevni spor nanaša na izražanje političnega mnenja nekdanjega poslanca;

D. ker se domnevni delikt torej ne nanaša na mnenje ali glas, ki ga je poslanec izrekel ali oddal pri opravljanju dolžnosti poslanca Evropskega parlamenta v smislu člena 8 Protokola št. 7 o privilegijih in imunitetah Evropske unije;

E. ker se člen 9 protokola št. 7 o privilegijih in imunitetah Evropske unije uporablja zgolj za poslance Evropskega parlamenta; ker je bil Mario Borghezio poslanec Evropskega parlamenta do 2. julija 2019; ker je izguba statusa poslanca Evropskega parlamenta povezana z izgubo s tem povezane imunitete, katere trajanje je v skladu s členom 9 Protokola št. 7 omejeno na mandat (2);

F. ker Parlamenta ni mogoče enačiti s sodiščem in ker poslanec v zvezi s postopkom za odvzem imunitete ne sme biti obravnavan kot „obtoženec“ (3);

1. sklene, da se ne zaščitijo privilegiji in imuniteta Maria Borghezia;

2. naroči svoji predsednici, naj ta sklep in poročilo pristojnega odbora nemudoma posreduje italijanskim organom, ki obravnavajo zadevo Mario Borghezio.

(1) Sodba Sodišča z dne 21. oktobra 2008 v združenih zadevah Marra proti De Gregorio in Clemente, C-200/07 in C-201/07, ECLI:EU:C:2008:579; sodba Splošnega sodišča z dne 19. marca 2010 v zadevi Gollnisch proti Parlamentu, T-42/06, ECLI:EU:T:2010:102; sodba Sodišča z dne 6. septembra 2011 v zadevi Patriciello, C-163/10, ECLI:EU:C:2011:543; sodba Splošnega sodišča z dne 17. januarja 2013 v zadevi Gollnisch proti Parlamentu, T-346/11 in T-347/11, ECLI:EU:T:2013:23; sodba Sodišča z dne 19. decembra 2019 v zadevi Junqueras Vies, C-502/19, ECLI:EU:C:2019:1115.

(2) Sodba Splošnega sodišča T-284/17, točka 28.

(3) Sodba Splošnega sodišča z dne 30. aprila 2019 v zadevi Briois proti Parlamentu, T-214/18, ECLI:EU:T:2019:266.